Ciclonul Boris se mută în vestul țării și aduce ploi puternice. În Moldova se menține codul roșu de inundații
După dezastrul din Galați și Vaslui, meteorologii au emis noi avertizări meteo. Astăzi va ploua mai ales în partea de vest a țării, unde este în vigoare un cod galben de precipitații. Pe alocuri va mai ploua și în Dobrogea, dar și în Moldova, unde ciclonul Boris a făcut patru victime. Aceasta furtună nu a adus doar ploi abundente, ci și temperaturi scăzute pentru această perioadă din an. Temperaturile au scăzut de la o zi la alta chiar și cu 15 grade.